Біскуп-намінант Юзэф Станеўскі нарадзіўся 4 красавіка 1969 г. у вёсцы Заневічы на Гродзеншчыне. У 1990 г. пачаў навучанне ў Вышэйшай духоўнай семінарыі ў Гродне, пасля заканчэння якой, 17 чэрвеня 1995 г. атрымаў святарскае пасвячэнне. Быў душпастырам у Ваўкавыску. У 1999 г. з тытулам ліцэнцыята па кананічным праве скончыў Люблінскі каталіцкі ўніверсітэт, пасля чаго быў прызначаны спачатку прэфектам, а потым, у 2005 г., рэктарам гродзенскай духоўнай семінарыі. У 2012 г. атрымаў тытул капелана Яго Святасці Папы.